**OBEC BREZANY**

**Obecný úrad Brezany, Brezany č. 64, 010 04 Žilina**

Č. j.: 02/2020- VS V Brezanoch dňa 09.03. 2020

**OZNÁMENIE O ZAČATÍ SPRÁVNEHO KONANIA**

**A NARIADENIE ÚSTNEHO POJEDNÁVANIA**

 Žiadateľ **Vojtech Mahút rod. Mahút, Raková 884, 023 51 Raková**  podal dňa 06.03.2020 na Obecný úrad v Brezanoch žiadosť o vydanie súhlasu na výrub 1 kusa stromu – **topoľ čierny** na parcele C-KN č. 229/87 v zastavanom území obce v k .ú. Brezany, rastúcich mimo les v zmysle § 47 ods. 3) zákona č. 543/2002 Z.z. o ochrane prírody a krajiny. Vlastníkom pozemku je Martina Flimelová, Zárieč – Keblov 177, Svederník. Uvedeným dňom bolo začaté konanie v predmetnej veci.

 Obec Brezany, ako príslušný orgán štátnej správy v prvom stupni vo veciach ochrany prírody v zmysle § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky a § 69 písm. d) a h) zákona č. 543/2002 Z. z. o ochrane prírody a krajiny, v súlade s ustanovením § 18 ods. 3 a § 21 zákona č. 71/1967 Zb.

o správnom konaní v znení neskorších zákonov, oznamuje začatie správneho konania dotknutým orgánom štátnej správy a známym účastníkom konania a súčasne nariaďuje na prerokovanie predloženého návrhu ústne pojednávanie

**dňa 18. marca o 11:00 hod.,**

**so stretnutím pozvaných na Obecnom úrade v Brezanoch**

 Do podkladov rozhodnutia je možné nahliadnuť pred dňom ústneho pojednávania na Obecnom úrade v Brezanoch, Brezany č. 64, 010 04 Žilina, v úradných hodinách v pondelok až piatok a pri ústnom pojednávaní. Účastníci konania môžu svoje námietky k návrhu uplatniť najneskôr pri tomto pojednávaní. Ak sa nechá niektorý z účastníkov zastupovať, predloží jeho zástupca písomnú plnú moc s overeným podpisom. Orgán ochrany prírody týmto upovedomuje o začatí správneho konania, v ktorom môžu byť dotknuté záujmy ochrany prírody a krajiny chránené v znení neskorších predpisov. Občianske združenie, ktoré podľa § 82 ods.6 zákona formou predbežnej žiadosti písomne požiadalo orgán ochrany prírody o účasť v bližšie nešpecifikovaných správnych konaniach je účastníkom tohto konania, ak podľa § 82 ods.3 zákona písomne alebo elektronicky potvrdí svoj záujem byť účastníkom v tomto správnom konaní. Potvrdenie musí byť doručené na Obecný úrad v Brezanoch a to v lehote do 7 dní od zverejnenia tejto informácie na internetovej stránke obce Brezany.

 Bc. Iveta Brezianská,

starostka obce

Zverejnené: 09.03.2020

Pozývajú sa:

1. Vojtech Mahút, Raková 884, 023 51 Raková
2. Obec Brezany, Brezany č. 64, 010 04 Žilina

3. a/a